Denne serie giver et unikt indblik i et miljø af unge indremissionske kristne i Danmark, som kæmper for nøje at følge biblens ord hver eneste dag. Nogle af dem er endda parate til at ofre alt for Gud, selv livet. Peter drømmer om at ryge smøger og drikke kaffe i himlen, men er ked af at skulle undvære sine ikke-kristne venner og skolekammerater. I forsøget på at få flere med til festen i himlen, missionerer Peter i Vejles natteliv, hvor han beder for fremmede han møder på gaden. Cecilie er ny i sin tro, hun har haft en hård opvækst med vold og hash, men mødet med Gud har ændret hendes liv. Det er ikke nemt at være den nye i et stærkt fællesskab, som de fleste har været en del af hele deres liv. Udløber: 13. aug 2021